หุ้น21ก.ค.ปิดบวก2.78  จุด
หุ้นไทย21ก.ค.ปิดที่ 1,104.15 จุด บวก 2.78 จุด มูลค่าซื้อขาย 36,986.49 จุดหลังมีแรงขายทำกำไรในหุ้นสื่อสาร
21 ก.ค. 2554

หุ้นไทย21ก.ค.ปิดที่ 1,104.15 จุด บวก 2.78 จุด มูลค่าซื้อขาย 36,986.49 จุดหลังมีแรงขายทำกำไรในหุ้นสื่อสาร




บรรยากาศการลงทุนในตลาดหุ้นไทย สดใสต่อเนื่องตามเม็ดเงินต่างชาติที่กลับเข้ามาลงทุนซึ่งตลอดทั้งวันนี้ ( 21 ก.ค.) ดัชนีเคลื่อนไหวอยู่ในแดนบวกตามแรงซื้อที่มีเข้ามาในหุ้นขนาดใหญ่ กลุ่มพลังงาน ธนาคารพาณิชย์ และสื่อสาร แต่ในช่วงบ่ายเริ่มมีแรงขายทำกำไรออกมาในหุ้นสื่อสาร กดดัชนีปิดบวก 2.78 จุด ที่ระดับ 1,104.15 จุด มูลค่าซื้อขาย 36,986.49 ล้านบาท 
หลักทรัพย์ที่มีการซื้อขายสูงสุด 5 อันดับได้แก่
1.TRUE ปิดที่ 4.18 บาท เพิ่มขึ้น 0.24 บาท  มูลค่าการซื้อขาย 2,466.78 ลบ.
2.BBL ปิดที่ 169.50 บาท เพิ่มขึ้น 0.50 บาท มูลค่าการซื้อขาย 2,369.97 ลบ.
3.PTT ปิดที่ 349.00 บาท เพิ่มขึ้น 3.00 บาท มูลค่าการซื้อขาย 2,010.82 ลบ.
4.CPF ปิดที่ 29.00 บาท ลดลง 0.25 บาท มูลค่าการซื้อขาย 1,467.72 ลบ.
5.TOP ปิดที่ 75.50 บาท เพิ่มขึ้น 0.50 บาท มูลค่าการซื้อขาย 1,298.88 ลบ.
นายเทิดศักดิ์ ทวีธีระธรรม ผู้อำนวยการอาวุโส ฝ่ายวิเคราะห์หลักทรัพย์ บล.เอเซียพลัส กล่าวว่า การลงทุนวันนี้มีแนวโน้มที่ดีขึ้น ดัชนีมีโอกาสขึ้นทดสอบที่จุดสูงสุดเดิม 1,113 จุด ได้จากปัจจัยในประเทศหลังการเมืองผ่อนคลาย และเม็ดเงินต่างชาติที่ไหลกลับเข้ามาลงทุน
ส่วนปัญหาการเงินในยุโรป และการปรับเพดานหนี้สาธารณะของสหรัฐ สุดท้ายแล้วจะทำให้เม็ดเงินไหลเข้าตลาดเอเซีย ขับเคลื่อนตลาดหุ้นไทย
สำหรับทิศทางตลาดวันพรุ่งนี้ มีทิศทางที่เป็นบวก ดัชนีมีแนวต้าน 1,113 จุด และแนวรับ 1,100 จุด